29.9.2023
3.4.
SK
Úradný vestník Európskej únie
C 349/99
EHSV žiada, aby správcovia platforiem a sociálnych médií, ako aj tvorcovia obsahu/influenceri:
— zabezpečili technickú možnosť, ako zamedziť neplnoletým používateľom prístup k citlivému obsahu na platforme (alkohol a energetické nápoje, hazardné hry a stávky, pornografia, tabak a tabakové výrobky vrátane elektronických cigariet, estetická chirurgia atď.), pri ktorom musí byť v každom prípade uvedené označenie „zakázané do 18 rokov“, musí sa vyžadovať overenie veku a umožniť použitie rodičovskej kontroly, — uvádzali upozornenie „reklama“, „komerčný oznam“ alebo „sponzorované“ pri obsahu takejto povahy, — pri retušovaných alebo upravených obrázkoch uvádzali upozornenie „upravený obrázok“, — v prípade obsahu vytvoreného s pomocou umelej inteligencie uvádzali upozornenie „virtuálny obrázok“ a upozornili na využitie virtuálnych influencerov. 3.5.
Osobitná pozornosť by sa mala zamerať aj na používanie tzv. temných vzorcov, zneužívanie alebo znevažovanie značiek, propagovanie nepovolených finančných produktov, prípady krádeže identity, ako aj na falošných influencerov, ktorí využívajú imidž známych osobností bez ich vedomia, k čomu dochádza čoraz častejšie najmä v oblasti finančných investícií a kryptomien.
Ide o nezákonné správanie, ktoré je čoraz viac sofistikované a rozšírené vďaka používaniu umelej inteligencie a proti ktorému treba účinne bojovať. 3.6.
Regulačnú harmonizáciu, ktorú navrhuje EHSV by mohli doplniť koregulačné rámce, na ktorých by sa podieľali influenceri, ich agenti a zastupiteľské združenia, sektor a zadávatelia reklamy, združenia zamerané na samoreguláciu v reklame, združenia spotrebiteľov a používateľov, sociálni partneri a ďalšie subjekty občianskej spoločnosti, ako aj regulačné orgány. 3.7.
EHSV sa domnieva, že v súvislosti s činnosťou tvorcov obsahu/influencerov zostáva ešte viacero otázok, ktoré by sa mali dôkladne posúdiť na úrovni EÚ, ako je ich postavenie v pracovnom práve, otázky týkajúce sa daní z príjmu a dane z pridanej hodnoty, ako aj špecifická činnosť detských influencerov.
V Bruseli 13. júla 2023 Predseda Európskeho hospodárskeho a sociálneho výboru Oliver RÖPKE